**ΣΧΕΔΙΑΓΡΑΜΜΑ: ΟΙ ΟΙΚΟΝΟΜΙΚΈΣ ΘΕΩΡΙΕΣ**

|  |
| --- |
| **Μερκαντιλισμός (ή προστατευτισμός ή κολμπερισμός):** οικονομική πρακτική ή θεωρία που επικράτησε στη Δυτική Ευρώπη από τον 16ο αιώνα έως τον 18ο αιώνα σύμφωνα με την οποία **ο πλούτος μιας χώρας βασιζόταν στο απόθεμά της σε πολύτιμα μέταλλα.** Βάσει της θεωρίας αυτής στόχος του κράτους είναι η διατήρηση του ενεργητικού εμπορικού ισοζυγίου για την εισαγωγή πολύτιμων μετάλλων από το πλεόνασμά του. Ο στόχος αυτός εξυπηρετείται μέσω **του κρατικού παρεμβατισμού και του ελέγχου των εισαγωγών και των εξαγωγών (ενθάρρυνση εισαγωγών και αποθάρρυνση των εξαγωγών).** Κυριότερος εκφραστής του μερκαντιλισμού στη Γαλλία ήταν **ο Κολμπέρ** που ως Υπουργός Ναυτικών και Οικονομικών της χώρας (1661-1683) προσέδωσε ολοκληρωμένη μορφή σε αυτήν την οικονομική πρακτική.  **Κεφαλαιοκρατικό ή Καπιταλιστικό σύστημα:**οικονομικό σύστημα που επικράτησε σταδιακά στη Δύση μετά την πτώση της φεουδαρχίας και μετά την Α' Βιομηχανική Επανάσταση. Στο πλαίσιο του **η κατοχή και η εκμετάλλευση των μέσων παραγωγής βρίσκεται στα χέρια ιδιωτών, που έχουν επενδύσει τα κεφάλαιά τους σ' αυτά με σκοπό την αποκόμιση κέρδους,** Το σύστημα αυτό θεωρεί *το ιδιωτικό κεφάλαιο ως βάση και κινητήρια δύναμη οικονομίας.* |

**Συνθήκες εμφάνισης νέων οικονομικών θεωριών (17ος - 18ος αιώνας)**

* επαναπροσδιορισμός της οικονομικής πολιτικής – στο εσωτερικό των κρατών και στις διεθνείς σχέσεις- λόγω των νέων δεδομένων που προέκυψαν από τη βιομηχανική επανάσταση.
* **η νέα οικονομική σκέψη** του Διαφωτισμού που προτάσσει την αποδέσμευση της οικονομικής ζωής από **τον μερκαντιλισμό (θεωρία 16ου και 17ου αιώνα),** δηλαδή **τον κρατικό παρεμβατισμό που τον κρατικό έλεγχο της ελεύθερης οικονομικής δραστηριότητας.**

**Φυσιοκράτες- νέες οικονομικές θεωρίες του Διαφωτισμού**

* Οι οικονομολόγοι της εποχής του Διαφωτισμού εναντιώνονται στην κυρίαρχη αντίληψη του μερκαντιλισμού.
* Οπαδοί της ελεύθερης οικονομίας θεωρούν τη γεωργία ως βασική πηγή πλούτου και τονίζουν την ανάγκη να εφαρμοστούν στην οικονομία οι νόμοι της φύσης, ώστε να μην παρεμποδίζεται η ελεύθερη οικονομική δραστηριότητα. Για τις αντιλήψεις του αυτές έμεινα γνωστοί **ως φυσιοκράτες.**
* Ο αγροτικός χαρακτήρας της γαλλικής οικονομίας επηρέασε τους Γάλλους οικονομολόγους στη διαμόρφωση της οικονομικής θεωρίας τους.
* Οι σπουδαιότεροι φυσιοκράτες ήταν ο **Κεναί** (1694-1774), ο **Γκουρναί** (1712-1759) και ο **Τυργκό** (1727-1781).

**Θεωρία του οικονομικού φιλελευθερισμού**

* Η γενικότερη οικονομική αντίληψη του Γκουρναί προιωνίζεται τον οικονομικό φιλελευθερισμό (liberalismus).
* Θεμελιωτής του οικονομικού φιλελευθερισμού ήταν **ο Σκώτος Άνταμ Σμιθ (1723-1790).**
* Η θεωρία της φιλελεύθερης οικονομίας αναπτύχθηκε κυρίως στην Αγγλία, όπου είχε προχωρήσει η εκβιομηχάνιση.
* Στο έργου του «Ο πλούτος των Εθνών» (1776), έρευνα για τα αίτια του πλούτου των εθνών ο Άνταμ Σμιθ **διατύπωσε τον νόμο της προσφοράς και της ζήτησης.**
* **Βασικές θέσεις του οικονομικού φιλελευθερισμού:**
* **ο νόμος της παραγωγής και της ζήτησης ρυθμίζει την παραγωγή, τη διακίνηση και τις τιμές των αγαθών.**
* **το κράτος δεν πρέπει να παρεμβαίνει στην οικονομική δραστηριότητα με δασμούς και φόρους.**
* η ελευθερία στις οικονομικές δραστηριότητες εκφράστηκε την εποχή αυτή κυρίως με την επιγραμματική διατύπωση**laissez faire, laissez passer**, αφήστε τους ανθρώπους να δρουν ελεύθεροι στην οικονομική ζωή, αφήστε τα αγαθά να διακινούνται ελεύθερα.

**Συνέπειες της διάδοσης των ιδεών του οικονομικού φιλελευθερισμού**

* **ο οικονομικός φιλελευθερισμός απηχεί τις απόψεις της αστικής τάξης,**
* **οι ιδέες του οικονομικού φιλελευθερισμού οδήγησαν στη διαμόρφωση του κεφαλαιοκρατικού ή καπιταλιστικού συστήματος**
* **ο ρόλος του για την ανάπτυξη των κοινωνιών αποδείχθηκε αντιφατικός: συνέβαλε στην οικονομική ανάπτυξη και ταυτόχρονα προκάλεσε κοινωνικά αδιέξοδα και νέες ιδεολογικές αναζητήσεις.**
* ο μονόπλευρος καταμερισμός του πλούτου **οδήγησε σε μεγάλες κοινωνικές ανισότητες** και προκάλεσε **έντονες κοινωνικές συγκρούσεις** κατά το 19ο αιώνα.
* η βιομηχανική επανάσταση και η εφαρμογή του οικονομικού φιλελευθερισμού συνέβαλαν **στην αύξηση της παραγωγής**, **στην ανάπτυξη των χερσαίων και των θαλάσσιων συγκοινωνιών** και **τη δημιουργία νέων οικονομικών δραστηριοτήτων.**
* (σχέση της βιομηχανικής επανάστασης και του οικονομικού φιλελευθερισμού με τον ιμπεριαλισμό): η ανάγκη αναζήτησης νέων αγορών και πρώτων υλών όξυνε τους ανταγωνισμούς μεταξύ των μεγάλων δυνάμεων και αποτέλεσε τροφοδότη του **ιμπεριαλισμού**. Δεν είναι ασφαλώς τυχαίο ότι **η βιομηχανική επανάσταση είχε ως επίκεντρο την Αγγλία, τη μεγαλύτερη αποικιακή δύναμη στον κόσμο.**
* **Όξυνση του ανταγωνισμού χωρών των οποίων η οικονομική ανάπτυξη και η ισχύς των μητροπόλεων βρίσκονταν σε συνάρτηση με το μέγεθος και την έκταση των αποικιών** (η Αγγλία, η Γαλλία, η Ολλανδία).
* **Οι πολεμικές συγκρούσεις περιορισμένης ή και ευρύτερης κλίμακας, ως εκδήλωση αυτού του ανταγωνισμού**, βρίσκουν την πιο χαρακτηριστική έκφραση τους στην αντιπαράθεση Αγγλίας - Γαλλίας, αφού οι δύο αυτές χώρες πρωταγωνίστησαν σε όλους σχεδόν τους ευρωπαϊκούς πολέμους του 18ου αιώνα.